Xavi Hernández, durant el Barça-Galatasaray | Europa Press\nEl Futbol Club Barcelona no ha estat capaç de treure’s de sobre la tensió amb la qual afrontarà el partit de tornada a Istanbul contra el Galatasaray, en un partit que constitueix un oasi en la creixent etapa de l’equip de Xavi. Després d’un munt de golejades, aquest nou Barça ha quedat, per primer cop en molt de temps, sec. Ha quedat consumit en una excessiva impaciència, contra un equip sense grans ostentacions però ben sostingut per un excels Iñaki Peña.\nEl Barça ha sortit al camp amb rotacions lògiques. I aquestes han respost en major o menor mesura. Relativament. Nico ha complert, i Memphis ha estat desequilibrant. Però no estava sent suficient. La davantera del Barça no s’acabava d’entendre. A més, el Galatasaray aconseguia contraatacar, i els blaugranes tenien complicacions per recuperar la pilota amunt.\nEn la represa, Xavi ha fet tres canvis d’una tacada. Feia falta una major velocitat i més clarividència i, en aquest sentit, ha encertat introduint Ousmane Dembélé i Sergio Busquets per un Ferran Torres tou i per l’esmentat Nico. Amb el capità en la posició de pivot, desplaçant d’aquesta manera Frenkie de Jong a la d’interior, el Barça ha espavilat. L’equip de Domènec Torrent era ja inofensiu. Només ha inquietat ter Stegen amb un gol anul·lat a Gomis, per fora de joc. A l’altra banda, l’entrada d’Aubameyang per Memphis ha propiciat un joc més directe.\nA Xavi, però, se li ha vessat el cubell de l’energia i la verticalitat. De fet, amb el davanter gabonès no ha tingut suficient, i ha fet entrar Luuk de Jong per Adama. I això ha recordat al Barça de Koeman contra el Granada. Aquell equip que va desesperar-se tant. Xavi ha mogut peces, com era d’esperar i com ho requeria el partit, però probablement li ha faltat tremp. Cal recordar que ni tenia, en cap moment, un resultat desfavorable com per anar a la desesperada els darrers minuts, ni era la tornada.\nAdama Traoré ha sigut l’home més desequilibrant del partit. I Xavi s’ha begut l’enteniment quan l’ha retirat, per Luuk de Jong. La fletxa de l’Hospitalet ha tornat boig van Aanholt, lateral esquerre del Galatasaray, i ha desbordat en nombroses ocasions. Ha estat el millor en la primera meitat, mentre Ferran Torres i Memphis no s’entenien. Però Xavi, lluny de tenir paciència, s’ha begut el seu enteniment.\nEl tècnic ha fet masses canvis en la parcel·la ofensiva, sense tenir en compte que per atacar millor no és essencial retocar les peces en atac. Òbviament poques persones al món saben més de futbol que Xavi. Però això no treu que en els darrers vint minuts el seu equip hagi perdut la seva identitat, per tenir la del Barça de Koeman esmentat.\nTot i que ha generat bones ocasions el colós català, en les acaballes han fet un carrusel inèdit de centrades. En tot el partit n’han intentat 42… i només n’han connectat tres! Decebedor també l’apartat dels córners. Dembélé i companyia n’han llençat tretze, i quasi cap d’aquests ha generat perill. Els equips són grans quan són fidels a ells mateixos i avui, després de molts dies sent-ho, el Barça de Xavi no ho ha estat.\nCamp Nou Europa League Galatasaray Xavi Hernández


Estudi del CREAF sobre la regeneració de la zona cremada el 2015 | Life Montserrat\nEl juliol de 2015 un incendi forestal va calcinar prop de 1.300 ha entre les comarques de l’Anoia i el Bages, afectant directament part de l’àmbit del projecte LIFE Montserrat. Des d’aleshores, investigadors del CREAF estudien el seguiment de la regeneració vegetal de l’àrea cremada.\nDurant l’incendi, els treballs forestals que s’havien realitzat a la zona van ser importants per poder frenar el foc i evitar que s’estengués cap al Parc Natural de la Muntanya de Montserrat. Ara, un any més tard, es constata que aquests mateixos treballs forestals estan afavorint la regeneració vegetal. Així ho recullen els primers resultats del seguiment del CREAF. Josep Maria Espelta, investigador del CREAF i responsable de l'estudi, ho explica en aquests termes: “Hem observat que la gestió forestal és clau. A les parts on s’havia tret més densitat de pins, els efectes de l’incendi han estat gairebé un 50% menys severs. Això ha afavorit una major rebrotada d’espècies arbustives i arbòries i facilitarà la recuperació de l’àrea cremada”.\nDe la desgràcia que va suposar l’incendi, sobretot per a les persones que el van patir directament, és bo aprendre’n i extreure’n la informació que ens pot ser d’utilitat. En aquest cas, per millorar la gestió del territori de cara a futurs incendis que, segur, haurem d’afrontar.


Cómo Como Festival: aquí es menja sa\nJORNADA AMB CONSCIÈNCIA\nTallers, xerrades i un mercat ambulant d'alimentació saludable omplen el campus de la Ciutadella de la Pompeu Fabra aquest dissabte, dia 30\nDijous, 28/11/2019 - 22:12\nD’un temps ençà, la conscienciació sobre com ens alimentem ha crescut de manera exponencial, i bona prova d’això és la celebració de trobades com el Cómo Como Festival, que aquest dissabte, 30 de novembre, omplirà el campus de la Ciutadella de la Universitat Pompeu Fabra (Ramon Trias Fargas, 25-27, al costat d’una de les entrades del zoo) amb més d’una quarantena d’activitats gratuïtes i familiars que et faran reflexionar i t’obriran nous horitzons, i no només en l’àmbit gastronòmic, sinó també del benestar personal. Però és el menjar l’oferta que més pes té. Per alguna cosa el seu lema és «El festival del menjar sa de veritat».\nMàgia contra el malbaratament\nPer això, els organitzadors reuniran grans referents del sector de l’alimentació ecològica i saludable com dietistes, nutricionistes i divulgadors científics, que oferiran xerrades de pagament (14,95 €). També han preparat un mercat ambulant de productes variats i oferiran activitats com el taller de ‘mindful eating’ (alimentació conscient), que es durà a terme a les 16.00 hores (4,50 €). També els nens tenen un lloc aquí, ja que disfrutaran amb l’espectacle de màgia i humor ‘La nevera de profit’, que educa contra el malbaratament alimentari (12.00 hores), i amb els contacontes relacionats amb l’alimentació saludable (15.00 i 17.30 hores), entre altres propostes.\nUn ‘market’ amb mig centenar d’expositors\nEntre el mig centenar d’expositors del market, destaquen les cistelles setmanals basades en la dieta mediterrània de Casa Mimbre; la nova gamma de Runakay, una firma de begudes ecoveganes elaborades amb superaliments a base d’ametlles, quinoa i fruites que només s’endolceixen amb dàtils; i les galetes integrals de Carolina Honesto, sense oli de palma ni sucres refinats.\nEl festival, que preveu atreure unes 3.000 persones, obrirà de 10.00 a 22.00 hores. El programa d’activitats es pot consultar a la web comocomofestival.com.\nMés informació de OnBarcelona\nReceptes per a la resistència: amanida Cèsar (sense l''ave')


Els professors interins de València acampen davant la direcció territorial d’Educació contra les retallades\nEls professors interins de València acampen davant la direcció territorial d'Educació contra les retallades\nProtesten per les tisorades, que han comportat l’acomiadament de tots els interins des del 30 de juny. La Federació d’Ensenyament de la CGT de Catalunya i la Coordinadora interzones convoquen a la vaga el primer dia del curs escolar i dos dies per setmana fins que la Generalitat “escolti” els professors\nUna trentena de membres de l’assemblea de la coordinadora del professorat interí valencià van acampar dilluns al vespre davant la direcció territorial d’Educació per protestar contra les retallades en aquest sector que aplica la Generalitat Valenciana. Els interins es queixen que les retallades del Govern de Fabra han suposat l’acomiadament de tots els interins des del 30 de juny i durant l’estiu, amb la inseguretat de saber si tornaran a ser contractats o no el setembre. El Sindicat de Treballadors de l'Ensenyament del País Valencià (STEPV) considera que les retallades deixaran milers d'interins sense plaça i també protesten per l’augement de ràtios, tant d’alumnes com d’horaris, que empitjoraran la qualitat educativa. Han decidit prosseguir l'acampada fins que el Govern els faci cas i tiri endarrera les mesures.\nPer altra banda, la Federació d’Ensenyament de la CGT de Catalunya i la Coordinadora interzones, en representació dels docents de Catalunya, han presentat dimarts la convocatòria legal de vaga pels dies 12, 13 i 19 de setembre (coincidint amb el primer dia lectiu d’Infantil i Primària, Secundària i FP, respectivament) i pel 26 i 27 de setembre, i posteriorment dos dies de cada setmana indefinidament. En una roda de premsa, la Federació d’Ensenyament de la CGT de Catalunya i la Coordinadora interzones ha rebutjat la “nul·la voluntat negociadora del departament d’Ensenyament” i pretenen fer dos dies setmanals de vaga fins que la Generalitat “escolti” els professors. El principals punts queno toleren i als que volen arribar a un acord són l’acomiadament del professorat interí, i tot l’empitjorament de la qualitat del servei educactiu que això suposa, en disposar de menys plantilla, la cobertura de les substitucions des del primer dia amb el cobrament del 100% del salari i l’establiment d’un calendari de negociacions de la resta de retallades sofertes.


Una empresa dedicada al tractament tèrmic de peces metàl·liques s'instal·larà a la Colònia Llaudet de Sant Joan de les Abadesses - Ripollès Digital\nUna empresa dedicada al tractament tèrmic de peces metàl·liques s'instal·larà a la Colònia Llaudet de Sant Joan de les Abadesses\nPROTERME invertirà 300.000 euros en una nau que ha comprat a INCÀSOL i generarà un quinzena de llocs de treball\nDivendres, 6 de juliol de 2018 a les 07:07h\nFotografia oficial de l'acord de compravenda | Generalitat de Catalunya\nL’Institut Català del Sòl, INCASÒL, ha fet públic mitjançant una nota de premsa que ha signat la compravenda de la parcel·la 5 de la Colònia Llaudet a l'empresa PROTERME. L’INCASÒL n’és propietari des de l’any 2006 quan va adquirir aquesta colònia i les naus de la fàbrica de més recent construcció a la societat Hilaturas Llaudet SA (HILLSA). La parcel·la número 5 té una superfície de 1.438 m2, on s’hi ubica una nau en planta baixa, i té un preu de venda de 131.157 euros.\nSegons INCASÒL, l’empresa ha adquirit la nau a la Colònia Llaudet per tal de diversificar la seva activitat i continuar amb el seu pla de creixement per als propers anys. La companyia preveu fer una inversió de 300.000 euros en les seves noves instal·lacions i crearà una quinzena de nous llocs de treball. PROTERME va ser fundada l’any 2010 i té la seva seu al municipi d’Artés. La seva activitat principal és el tractament tèrmic de peces metàl·liques. Disposa de cinc línies de forns en continu i el tractament tèrmic es realitza per procés bainític, per mitjà de sals. Els seus principals clients són empreses estampadores, bàsicament de fabricants de components d’automoció.\nLa Colònia Llaudet, amb un total de 6,5 hectàrees, pretén ser el nucli del sector d’activitats econòmiques del Ripollès, segons apunta INCASÒL. El polígon, de caràcter supramunicipal, té una superfície total aproximada de 13 hectàrees i ha d’esdevenir el motor econòmic de la comarca. Fa dos anys, l’INCASÒL, amb estreta col·laboració amb l’Ajuntament de Sant Joan de les Abadesses, van comercialitzar la parcel·la 9 de la Colònia Llaudet on s’hi ha instal·lat l’empresa Artesania Pirineu, dedicada al disseny, fabricació i comercialització de productes de decoració per a la llar. L’arribada d’aquesta companyia a Sant Joan de les Abadesses va suposar una inversió de més de 2 milions d’euros i la creació denous llocs de treball.\nAmb aquesta nova implantació es consolida el desenvolupament del sector industrial de Llaudet, que es preveu que estarà totalment urbanitzat durant l’any 2020, i que ja compta amb altres empreses interessades en ubicar-s’hi o en ampliar l’activitat industrial que ja desenvolupen al poble i a la comarca.


Galí intensifica la cerca d'inversors per a Almassora en la Cimera Nacional Invest in Cities | Castelló Extra\nGalí intensifica la cerca d'inversors per a Almassora en la Cimera Nacional Invest in Cities\nL’alcaldessa d’Almassora, Merche Galí, participa hui com a única representant de la província en la Cumbre Nacional Invest in Cities de ciutats atractives per a la inversió. Galí assisteix al fòrum, que té lloc en l’Espai Fundació Telefònica de Madrid, per a fomentar l’arribada de noves empreses i potenciar la creació d’ocupació en la localitat. La seua intervenció abordarà les oportunitats dels fons Next Generation després de la transformació urbana a conseqüència dels FEDER.\nLa trobada suposa un punt de trobada per a municipis de grandària intermèdia i compta amb la participació del president de Cepyme, Gerardo Cuerva, i la secretaria d’Estat de Comerç, Xiana Margarida Méndez. La primera edil de Almasora participa en la taula redona ‘Les ciutats espanyoles i el seu compromís amb el desenvolupament econòmic i la creació d’ocupació’, en aquest cas enfocada a la logística.\nGalí comparteix el debat moderat per Javier Arriola amb l’alcalde de Torija (Guadalajara), Rubén García; l’alcaldessa de Miranda de Ebro (Burgos), Aitana Hernando; l’alcalde de Algete (Madrid), Juan Jesús Valle; el director de desenvolupament de GLP Europa, Miguel Monreal, i el director d’industrial i logística de CBRE, Alberto Larrazábal.\nLa primera edil assisteix a la trobada nacional per a posar en valor la capacitat dels seus polígons, a més de com a recintes per a la implantació de la indústria convencional, per al desenvolupament de naus logístiques i espais per a la indústria auxiliar, un dels potencials de la recuperació econòmica.\nGalí defensa hui al sector ceràmic “en tots els seus vessants, des de la innovació que representa l’Institut Tecnològic de la Ceràmica que recuperem en l’edifici abandonat de fruita seca, fins a la producció, l’emmagatzematge i la distribució”. A més, advoca per l’eficiència dels polígons d’Almassora amb la substitució de l’enllumenat per leds i l’obertura de carrils bici, tots dos cofinançats amb fons FEDER.\nLa primera edil posiciona a Almassora com un enclavament preferent per a l’arribada de nous inversors en aprofitar les comunicacions per carretera, aeroport i port i recorda que la setmana vinent tindrà lloc un desdejuni amb empreses en el propi Ajuntament per a detallar els plans de futur, que passen pel desenvolupament dels polígons sense urbanitzar davant la necessitat de més sòl.


Arduino Eurorack – microelectronicjb.com\nBanc de proves amb Arduino UNO\nÉs una solució neta i compacte amb components electrònics clàssics.\nAquesta idea va sorgir amb en Francesc Mauri, professor de tecnologia a l’Institut Estela Ibèrica de Santa Perpètua de Mogoda. La intenció d’aquest banc de proves és trobar els llindars d’histèresi en relés de fins a 12Vdc.\nVista interior del pupitre i del muntatge de l’Arduino en el panel\nPer via de cablejat extern permet preparar diferents assajos automàtics i la calibració dels punts de treball i punt de canvi d’estat.\nUtilització de l’Arduino UNO en el projecte L10\nLa realització d’aquests pupitres és prèviament provada amb el sistema de muntatge per apilament L10. Aquesta modalitat electrònica és d’alt grau de sostenibilitat i no necessita de proveïdors externs.\nUn cop finalitzat les proves el producte i el muntatge final és prou elegant com per a ser considerat un producte acabat. En aquests temps de crisi de distribució de components és una solució molt valorable.


L’oferta educativa, formativa i de lleure de l’Ajuntament de Manacor per a aquest estiu 2021 cobreix des dels 3 als 30 anys | card.cat\nL’oferta educativa, formativa i de lleure de l’Ajuntament de Manacor per a aquest estiu 2021 cobreix des dels 3 als 30 anys\nPublicat el 23 de juny de 2021 per Magdalena Ordinas\nRodatallers a Manacor, Porto Cristo i s’Illot, Escola d’Estiu a Cales de Mallorca i Son Macià i Tasts de tallers de salut emocional per a joves aquest juliol, agost i setembre.\nL’Ajuntament de Manacor ha programat oferta educativa, formativa i de lleure per a totes les franges d’edat a partir dels 3 anys i fins els 30 per a aquest estiu 2021. Rodatallers a Manacor, Porto\nCristo i s’Illot, Escola d’Estiu a Cales de Mallorca i Son Macià conformen l’oferta educativa i de lleure per als infants d’entre 3 i 12 anys (Escola d’Estiu) i 8 i 12 anys (Rodatallers). El nou servei de Joventut també ofereix Tasts de tallers de salut emocional per a joves d’entre 12 i 30 anys.\n“Després d’aquest any complicat, més que mai hi ha la necessitat de fer una oferta lúdica i de lleure als infants, que abarqui la major franja d’edat possible i per això hem tornat a apostar pels\nRodatallers, que l’any passat ja es varen fer”, ha assegurat el delegat d’Educació, Mateu Marcé, aquest dilluns en roda de premsa.\nEls Rodatallers per a aquest estiu 2021 consisteixen en una oferta de tallers especialitzats de dilluns a divendres en horari de 9.30 h a 13.30 h. Cada infant pot seleccionar un màxim de cinc tallers per mes, ja que l’objectiu de l’Ajuntament de Manacor és el d’arribar al màxim de públic possible. “Es tracta d’una oferta complementària al que ja ofereixen les escoles d’estiu perquè els infants puguin gaudir d’aquest lleure uns dies a la setmana”, ha explicat Marcé.\nEls tallers aprofiten els espais municipals de l’Escola Municipal de Mallorquí, el Conservatori Municipal de Música, la Institució Antoni M. Alcover, el Museu d’Història, el Molí d’en Fraret,\nl’edifici municipal de Porto Cristo i el Centre Sociocultural de s’Illot.\nCada Rodataller té un preu de 6 euros i si s’opta per arribar al màxim de 5 tallers diferents, el preu és de 25 euros.\nRondalles de poca por. Taller de creació i representació d’històries a partir de personatges “de por” de les Rondalles. Els participants inventaran històries i crearan l’atrezzo per representar-les. Taller dirigit per Margalida Amengual.\nConstruïm per la natura. Taller per a la creació d’una instal.lació col·laborativa que anirà creixen i complicant-se per “modificar” el paisatge del jardí de la Torre dels Enagistes. Dirigit per\nRitmes urbans. Taller per experimentar les diverses possibilitat de moviment del cos per fer música i danses. Dirigit per Bàrbara Montero i Bel Miquel, professores de l’Escola Municipal de\nMúsica.Vendaval d’artistes. Taller que proposa als participants petits reptes creatius perquè puguin conèixer i experimentar diferents arts plàstiques i tècniques. Dirigit per dos artistes locals, Jesús Ballester i Cati Barceló.\nTambé hi ha un Rodataller d’aventura que prepararan els joves que fan el curs de monitoratge.\nSerà un capvespre al Puig d’Alanar i els nins i nines que hi vagin gaudiran d’una activitat tèmatica perfectament ambientada i una sèrie de proves molt divertides amb recompensa final.\nLes inscripcions es poden fer a partir del 22 de juny enviant el full d’inscripció a educa@manacor.org\nEscola d’estiu de Cales de Mallorca i Son Macià.\nL’Ajuntament de Manacor també organitza enguany l’escola d’estiu que el juliol es farà al CEIP Mestre Pere Garau de Son Macià i l’agost a l’antiga guarderia de Cales de Mallorca. L’Escola d’Estiu\nva adreçada als infants nascuts entre el 2009 i el 2017, en horari de 9 h a 14 h de dilluns a divendres\namb servei d’acollida de 7.45 h a 8.45 h i un preu per mes de 170 euros. L’Ajuntament també posarà a disposició dels usuaris el servei de transport de Cales a Son Macià el mes de juliol.\nMateu Marcé ha explicat que l’Ajuntament de Manacor aposta per oferir escoles d’estiu als nuclis on no hi arriba l’oferta privada, com és el cas de Son Macià i Cales de Mallorca.\nPer a inscriure’s cal emplenar el full d’inscripció i enviar-lo a educa@manacor.org\nTallers de salut emocional per a joves.\nLa principal novetat per a aquest estiu 2021 és la posada en marxa dels Tasts de Salut Emocional adreçats als joves d’entre 12 a 30 anys per part del nou departament de Joventut de l’Ajuntament de\nManacor. “D’ençà de la posada en marxa del servei el passat mes de maig, hem rebut una allau de demandes i hem decidit començar per la salut emocional, ja que el leitmotiv del servei és la prevenció”, ha explicat la delegada de Joventut, Carme Gomila.\nLa darrera setmana de juny, la primera de juliol i la primera de setembre es duran a terme els tallers de temàtiques diferents, però tots enfocats a fer prevenció i donar eines als joves perquè puguin\ngestionar la seva salut emocional i molt més ara després d’un temps de pandèmia. “Apostam perquè els joves se sentin mirats i escoltats”, ha afegit Gomila, qui ha explicat que els tallers són una primera presa de contacte amb el nou servei de joventut. “Aquests tasts seran una prova pilot perquè de cara a l’octubre puguem oferir una programació més a llarg termini i durant tot l’hivern”, ha conclòs.\nMinfulness és un dels tallers que s’oferiran; Talent i vocació, adreçat a aquells joves que han de triar el seu futur educatiu o professional; Lideratge individual i presa de decisions, que pretén donar eines per evitar condicionants de l’entorn; Autoconeixement i comunicació, que vol proporcionar eines per afrontar una entrevista de feina, un grup de discussió, una exposició en públic, etc;\nExpressió corporal i autoestima, que pretén treballar com a través del cos podem canviar la manera com ens presentam davant el món. Tots són gratuïts, però cal inscripció prèvia mitjançant el telèfon\n617.648.774 de manera que les tècniques puguin organitzar els grups per franges d’edats afins.\nAquest article s'ha catalogat com a Educació, Sa Costa i s'ha etiquetat amb Oferta educativa d'estiu 2021 per Magdalena Ordinas. Afegeix a les adreces d'interès l'enllaç.


L’Institut Joan Amigó rep el Segell de Qualitat Europeu | INS Joan Amigó i Callau\nEl curs passat es va desenvolupar al nostre Institut un projecte eTwinning, una plataforma que col·labora amb els equips educatius dels centres europeus participants amb mitjans per a poder aprendre, comunicar-se, col·laborar i desenvolupar projectes de manera digital tot formant part d’una gran comunitat d’aprenentatge. L’Institut ha estat guardonat amb el Segell de Qualitat Europeu per l’excel·lent treball realitzat al projecte “Tell me about yourself” d’eTwinning. Això significa que el treball de l’alumnat, professorat implicat i el centre ha estat reconegut al més alt nivell europeu.\nEl projecte es va desenvolupar amb l’alumnat de 2n d’ESO del curs 2019-2020 i en la matèria d’anglès, donat l’interès que tenim en potenciar l’aprenentatge d’aquesta llengua entre els nostre alumnat. Els objectius del projecte eren establir comunicació amb altres països, en aquest cas, Croàcia, Turquia, França, Itàlia, Polònia Romania i Noruega, conèixer altres cultures, fer noves amistats tot treballant amb eines digitals i posar en pràctica els coneixements adquirits en llengua anglesa.\nL’alumnat va treballar durant tot el curs cooperativament amb els seus socis europeus. El projecte estava dividit en diferents blocs: Introductions, Our schools, Our countries i Cuisine. Cal destacar que durant el confinament, l’alumnat va poder seguir desenvolupant el projecte ja que aquest es va desenvolupar íntegrament de manera digital. Com ens ha demostrat aquesta pandèmia, l’aprenentatge no ha de quedar tancat en una aula, més aviat ha d’esdevenir integral i estar connectat amb el món que ens envolta.\nMontse Batiste 24/09/2020 a les 10:01


Hotel Villa Margarita Flores Guatemala - Ofertes d'hotels amb els MILLORS DESCOMPTES EN LÍNIA\nAvenida Reforma Flores Peten, Illa de Flores, Flores, Guatemala, 17001 - Veure al mapa\nBarri Illa de Flores Illa de Flores\nMés informació sobre Hotel Villa Margarita\nSi el que està buscant és per un hotel ben situat a Flores, no busqui més enllà de Hotel Villa Margarita. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Flores. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, magatzem d'equipatge, transport hotel/aeroport, visites turístiques.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, servei de despertador, escriptori, balcó/terrassa, ventilador a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Hotel Villa Margarita és una elecció inteligents per a viatgers a Flores, i ofereix una estada relaxant i sense molèsties.


Qué es el Delta de l’Ebre? – Deltes Europeus\nEl riu Ebre conforma el segon delta en extensió de la Mediterrània occidental i un dels més importants d’Europa, amb una superfície emergida al voltant dels 320 km2 i unes cotes molt pròximes al nivell del mar (el 60% de la superfície té una altitud inferior a 1 m). És la segona zona humida més important de la Mediterrània occidental i l’ambient natural de major rellevància de la costa catalana.\nAl Delta s’hi distingeixen tres unitats fonamentals: la plana deltaica, els ambients litorals i de transició, i els ambients marins. El front litoral té una longitud de 51 km. El Delta de l’Ebre conforma un sistema geològic que és en evolució permanent, producte de l’activitat dels processos d’erosió, transport i sedimentació de materials al llarg de la conca fluvial; de la deriva litoral i marina; de la variació del nivell del mar, i de la dinàmica de la Terra.\nLa formació de la plana deltaica de l’Ebre s’inicià a l’Holocè inferior, fa uns 8.000 anys.\nLa disminució de cabals circulants al riu i de les inundacions ha provocat una permanència més prolongada de la falca salina i un increment de la salinitat.\nL’evolució del cabal mitjà anual a l’alçada de Tortosa mostra un descens important durant els darrers 100 anys, amb una reducció superior al 30%. Aquesta disminució és atribuïble tant a causes antròpiques com a causes directament relacionades amb el canvi climàtic.\nLa conca de drenatge de l’Ebre està regulada per uns 190 embassaments, entre els quals destaquen els de Flix, Riba-roja i Mequinensa, que provoquen la retenció de la major part dels sediments (prop del 99%). Com a resultat, el Delta de l’Ebre ha deixat de créixer i els processos erosius són dominants. El dèficit d’aportació sedimentària accentua el fenomen natural de la subsidència en el conjunt del Delta, amb uns patrons de subsidència amb intensitats mitjanes de 3 mm/any. A conseqüència de l’ascens del nivell del mar, l’any 2100 entre el 45% i el 60% de la superfície del Delta de l’Ebre pot estar inundada.\nEls processos costaners més rellevants són l’erosió i la inundació induïdes per l’acció combinada de les ones i el nivell del mar.\nL’erosió se situa, com a mitjana, entre 0,60 i 0,90 m/any. El Cap de Tortosa, les platges de Riumar, la Marquesa i el Trabucador, i les salines de la Trinitat són zones de pèrdua de sediments i de retrocés de la línia de costa; i les platges del Fangar i l’Eucaliptus, i la Punta de la Banya, com a zones receptores.\nEl Delta de l’Ebre és eminentment agrícola. El principal ús del sòl és el conreu de l’arròs, que ocupa més del 65% de la seva superfície. Els boscos de ribera són l’única comunitat forestal deltaica. L’activitat pesquera se centra al voltant de cinc ports pesquers (Sant Carles de la Ràpita, l’Ametlla de Mar, l’Ampolla, Deltebre i les Cases d’Alcanar) i sis confraries de pescadors, que constitueixen el 25% de la flota pesquera catalana.\nL’activitat aqüícola representa una important font d’ingressos per a l’economia de la zona, hi ha instal•lades més del 75% de les empreses catalanes dedicades al sector. En l’última dècada, però, s’ha patit una important pèrdua en la quantitat i la qualitat de la producció degut a la poca renovació amb aigua dolça de les badies i als increments de temperatura de l’aigua del mar.\nEls hàbitats naturals representen el 20% de la superfície i inclouen sistemes marins, terrestres, aigües continentals i sistemes limnètics, molts dels quals es troben protegits per diverses figures nacionals i internacionals. La població d’aus aquàtiques representa, aproximadament, un 90% del total català; i el conjunt d’ànecs i limícoles, més d’un 60%.\nUnes 20 espècies d’ocells tenen el Delta de l’Ebre com l’únic indret de nidificació a Catalunya, algunes de les quals fins i tot a la Península Ibèrica.


El 89 % dels gironins acusats de violència masclista acaben condemnats - Diari de Girona\nEls jutjats rebutgen la meitat de les sol·licituds de protecció i se n'han autoritzat 70 de les 140 demanades durant el tercer trimestre. Creixen les mesures de tipus penal que demana la víctima, sobretot les ordres d'allunyament\neva batlle girona 26.12.2018 | 23:51\nEl 89 % dels gironins acusats de violència masclista acaben condemnats Diari de Girona\nEn tres mesos, els jutjats de la demarcació de Girona han tractat amb 45 persones acusades d'algun delicte relacionat amb la violència masclista. I cal dir que en el 89% dels casos han acabat condemnats. Això suposa que només cinc d'ells han quedat absolts dels fets que se'ls atribuïen prèviament.\nLa xifra de condemnats d'aquest tercer trimestre de l'any -juliol a setembre- és més alta que el mateix període de l'any passat. Llavors hi havia 41 persones acusades de casos relacionats amb maltractaments contra les dones i, d'aquests, 10 van ser absolts i 31 condemnats.\nDe les 45 persones que han passat entre juliol i setembre d'aquest 2018 per seu judicial gironina, s'ha de dir que 27 eren de nacionalitat espanyola i 18 d'estrangera. Aquesta proporció, en canvi, en els mateixos tres mesos de l'any passat va ser ben diferent, ja que de 41 homes, 27 eren espanyols i 14 d'altres nacionalitats.\nPer tal que aquests casos arribin als jutjats és molt important la denúncia. És la forma que aquesta xacra surti a la llum i en el tercer trimestre s'han incrementat lleugerament passant de les 552 de l'any passat a les 557 d'enguany.\nCal dir que majoritàriament (81,7%) s'han donat gràcies a la presentació per part de la mateixa víctima dels maltractaments. I també cal dir que una altra de les maneres que arribin les denúncies és a través dels atestats policials que aixequen els policies (10,8%) quan per exemple van a un servei i veuen que la dona pateix violència masclista i ja d'ofici en fan un acta.\nPel que fa als delictes que s'han tractat en relació a la violència masclista en els jutjats gironins, han viscut increment destacat passant de 580 a 627. Quant al nombre de víctimes de maltractaments en mans de la seva parella o exparella, n'hi ha hagut 532. Una més que en el mateix trimestre de 2017.\nLa meitat d'ordres, rebutjades\nSovint quan hi ha maltractaments, les víctimes demanen ordres de protecció i aquestes en funció del que considera el jutge s'accepten o no. Cal destacar que la meitat de les peticions d'aquest tercer trimestre han acabat denegades. Se'n van presentar 140 i 70 van acabar fora del circuit judicial. I s'ha de dir que quan les dones van demanar-les mantenien una relació sentimental amb el seu marit (29) o parella (42), i la resta l'havien trencada -exmarit (21) i exparella (48).\nEls jutjats gironins també han adoptat diverses mesures cautelars i ordres derivades de les ordres de protecció i d'altres mesures cautelars, en total 166.\nPel que fa a mesures penals de protecció se n'han acordat 139, quan pel mateix trimestre de l'any 2017 se'n van adoptar 112. Aquí destaca l'ordre d'allunyament, adoptada en 66 casos i la prohibició de comunicació, acordada en 45 casos. Quant a les mesures de tipus civil se n'han acordat 27 i la majoria són per la prestació d'aliments (15).


Małkowo Hotels - PREUS AMB ELS DESCOMPTES MÉS GRANS a tots els hotels a Małkowo\nSi el que està buscant és per un hotel ben situat a Małkowo, no busqui més enllà de Agro Nad Stawem.\nSi el que està buscant és per un hotel ben situat a Małkowo, no busqui més enllà de Agro Nad Stawem. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Agro Nad Stawem asseguren una estada plaentera als seus clients. Magatzem d'equipatge, transport hotel/aeroport, instal·lacions per a reunions i banquets , instal.lacions de barbacoa, màquina venedora són només algunes de les comoditats que fan que Agro Nad Stawem sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de centre esportiu, pesca, parc infantil, jardí. Agro Nad Stawem és la vostra destinació si buscau allotjament de qualitat a Małkowo.\nQuiet place, romantic scenery, a lot of space (kitchen, dinnig room, balkony, terrace, garden), parking!\nImpressions dels viatgers sobre Małkowo\nDescobreixi els barris de Małkowo\nDes d'opulents hotels de luxe fins a modests hotels botiga, podeu reservar la vostra habitació a Małkowo al preu més baix garantit a Agoda.com. Oferim una gran gama d'hotels per ajudar-vos a trobar el millor lloc on estar a Małkowo. Moltes àrees, cada una amb una atmòsfera distinta, esperen ser descobertes a la ciutat. Małkowo té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Si estau buscant una habitació a Małkowo i no vol pagar massa, Agoda.com us ofereix centenar d'ofertes fantàstiques actualitzades a diari.\nAllotjaments a Małkowo\nQuè fer a Małkowo\nTrobar més allotjaments a Małkowo\nHotels Małkowo populars


Jover proposa a la Francofonia col·laborar en la formació d'educació en ciutadania democràtica que està treballant l'UdA\nJover proposa a la Francofonia col·laborar en la formació d'educació en ciutadania democràtica que està treballant l'UdA\nAndorra - 27/02/2018 -\nL'objectiu és establir un treball conjunt recíproc, entre Andorra i la francofonia, i explorar les opcions del Principat per aportar aquesta experiència a l'àmbit francòfon i poder així expandir-se i enriquir-se encara més\nLa secretària general de la Francofonia, Michaëlle Jean, ha visitat avui l'escola andorrana de primera ensenyança de Sant Julià de Lòria i la Universitat d'Andorra acompanyada del ministre d'Educació i Ensenyament Superior, Eric Jover.\nDurant la visita, el ministre ha proposat a la màxima representant de la Francofonia la possibilitat de col·laborar en la formació d'educació en ciutadania democràtica, un projecte que s'està treballant conjuntament amb la UdA per tal de desenvolupar una formació inicial que permetrà capacitar els professors en competències per a una ciutadania democràtica. Aquest projecte, en el que hi col·labora el Consell d'Europa, hauria de ser útil en contextos diversos com ara la prevenció de la radicalització o la consolidació de la democràcia.\nL'objectiu és establir un treball conjunt recíproc, entre Andorra i la francofonia, i explorar les opcions del Principat per aportar aquesta experiència a l'àmbit francòfon i poder així expandir-se i enriquir-se encara més. També s'ha d'estudiar com aquesta institució pot involucrar-se a la iniciativa andorrana. Durant la visita a la Universitat d'Andorra, la secretària general de la francofonia ha mantingut una trobada amb estudiants de secundària dels diferents sistemes educatius d'Andorra, i ha mantingut una reunió de treball a la qual també hi ha assistit el rector, Miquel Nicolau.\nD'altra banda, durant la visita d'aquest matí a l'Escola Andorrana de Sant Julià de Lòria la secretària general de la francofonia, Michaëlle Jean, ha compartit amb infants de maternal i primària una estona de la seva classe diària. Jean, ha pogut conèixer les particularitats andorranes en educació i ha lloat la diversitat de sistemes educatius públics i de lliure elecció. Ha destacat que a Andorra s'estan desenvolupant programes exemplars en matèria educativa per a la resta del món. En aquest sentit, ha posat de relleu el sistema d'ensenyament plurilingüe de l'Escola Andorrana, i ha dit que Andorra aplica un mètode pedagògic molt modern i innovador, amb treball en equip, reflexió, i bon acompanyament que fa que es treballin valors essencials per al món des de les primeres edats.\nD'altra banda, Michaëlle Jean ha posat de manifest la importància de l'educació en matèria d'igualtat de gènere, què és una de les prioritats de la Francofonia que també comparteix Andorra. Així mateix, ha destacat el treball que es fa a Andorra en contra de la violència de gènere, i ha ressaltat el paper important que la dona juga en la societat andorrana, com és el cas en la representació política. De fet, en la reunió d'ahir dilluns de la secretària general amb els ministres andorrans, el ministre d'Afers Socials, Justícia i Interior, Xavier Espot, va exposar els avenços fets al Principat en matèria d'igualtat. Així, va destacar la feina feta en el marc del Llibre Blanc de la igualtat, que preveu la redacció de la futura llei d'igualtat, que inclourà un programa de conciliació de la vida familiar i laboral i mesures contra la disparitat salarial entre homes i dones.\nA més, en la lluita per la igualtat de gènere també s'actua en l'àmbit de l'educació des de la primera infància i durant tota la vida eductiva; s'ha engegat el programa de responsabilitat social per a les empreses, amb el guardó Olympe de Gouges; està en curs la modificació del codi de relacions laborals que allarga les baixes de maternitat i paternitat, i es posarà en marxa ben aviat el programa específic per a homes agressors, com a mesura per lluitar contra la violència de gènere.


4: Com organitzar el sistema polític i com finançar les eleccions i els partits? | Delibera\nDelibera -> Forums -> 4: Com organitzar el sistema polític i ...\n<< Anar a llista dels fòrums Anar al fòrum del repte 5 >>\n1. Regeneració Democràtica: l'Ètica Política i Social ha de formar part del sistema de formació ciutadana\nRegeneració Democràtica: Cal que l’Ètica Política i Social formi part dels Currículums dels Ensenyaments, des del Primari fins l’Universitari, per tal de fer un país net i transparent, per tal de formar una ciutadania responsable, co-responsable i crítica respecte al que és públic. Per això cal que l’alumnat aprengui a participar i prendre decisions en l’àmbit on es forma. Només així avançarem cap a una democràcia més participativa i directa.\nCal formar en la cultura de l'autogestió i la presa de decisions col·lectives\n2.Reducció dràstica de les despeses electorals\nHa de ser la ciutadania qui decideixi quins són els mitjans amb què vol retribuir els polítics i els partits. Cal reduir dràsticament les despeses de les campanyes electorals dels partits: s’acordarà un límit de les despeses electorals per candidatura i es controlarà el seu compliment. S’imposaran sancions elevades per l'incompliment d'aquests límits.\nD'acord, tot i que quan diem "ciutadania" es una abstracció. Forma part dels temes a considerar i aprobar en el marc de pressupostos participatius\nCaldrà crear un Grup d'estudi, comité d'experts o paltaforma de participació per abordar com fer-ho.\n3.Replantejar el sistema de finançament dels partits\nEl finançament i la despesa de cada partit han de ser públics i de lliure accés per a la ciutadania.\nMés informació d'aquesta proposta en aquets enllaços: primer, segon, tercer i quart\nMés enllà de en quina proporció els partits hagin de ser finançats pe,s seus militants o per donacions (amb límits), el que cal és que expliquin fins el cèntim tot el que ingressen (i de qui ho ingressen)i el que gasten\nTotalment d'acord: transparència al màxim\n3.1. Replantejar el sistema de finançament dels partits:\nOpció A: Que es financin exclusivament a partir de la seva militància.\nAixò implicaria que els partits, les bases dels quals siguin poc solvents econòmicament, no podrien estar en igualtat de condicions a d'altres fonamentats en gent rica\nWritten by francinap at 13 / 05 / 2015\nExclusivament no. Parcialment si\n3.2. Replantejar el sistema de finançament dels partits:\nOpció B: Que es financin a través de donacions i contribucions transparents d’empreses i particulars, amb uns límits raonables. Es prohibeixen expressament les donacions, als partits o a les seves fundacions, procedents de les empreses sotmeses a llicències, a regulació o a subvencions públiques.\n3.3. Replantejar el sistema de finançament dels partits:\nOpció C: Que es financin a través d’aportacions de l’estat. Introducció del delicte de finançament il·legal de partits.\nLa tipificació d'un delicte de finançament il·legal dels partits hi hauria de ser amb independència que els financi l'estat o no. El finançament de l'estat provoca, per exemple, llistes fantasma\nDe fet, els partits polítics com a grups ideològicament organitzats, amb propostes orientades al bé comú, es també un servei necessari. No trobo malament que l'Estat finaciï en proporció a la seva representativitat, però amb límits: no als partits xenòfobs que atempten la dignitat de les persones\nD'acord amb tots els comentaris\nCal preveure i dotar, això si, de mitjans per controlar-ho\n4.Evitar els crèdits als partits i la seva condonació\nCal evitar els préstecs bancaris per finançar els partits polítics i les campanyes electorals. Si es donen, cal que siguin públics, i es prohibeixi la seva condonació per les entitats financeres. Cal la publicació a internet dels comptes anuals detallats dels partits polítics i de les entitats i fundacions a ells vinculades.\n5. Reduir l'especulació immobilària com a font de corrupció separant qui aprova les llicències de qui les cobra\nEs proposa que L'ADMINISTRACIÓ QUE APROVA (una llicència d'obres, un pla parcial...) NO ÉS LA QUE COBRA. P. ex: Si ho aprova l'Ajuntament les plus-vàlues generades les cobra la Generalitat. Si les vol cobrar l'Ajuntament que ho aprovi la Generalitat.\nCrec que es una complicació burocràtica, i a més, atempta contra el principi de subsidiarietat\nD'acord amb francinap. Més aviat proposaria que ho controlés un ens comú de gestió tributària especialitzat\n6. Que no es pugui governar manifestament malament: amb judici revocatori dels responsables del mal govern\nSi un govern no aconsegueix convèncer a un tribunal independen, que allò que fa és per a alguna cosa útil, s’ha de poder inhabilitar els polítics responsables. També s’ha de poder tirar enrere una llei que es pugui demostrar que no aporta res de positiu.\nEm malfio dels tribunals suposadament independents. S'hauria de trobar un mecanisme pel qual la ciutadania activa pugui revocar els càrrecs quan hi ha signes de malgovern o d'incomplimenmt\nCanviem l'organisme de control, però no pas la institució revocatòria\n7. Eliminar el sistema electoral de llista tancada\nModificar el sistema electoral eliminant les llistes tancades i afavorint altres mecanismes per designar els candidats. Millorar criteris de proporcionalitat entre escons i número de vots. Llistes electorals obertes amb la possibilitat de conèixer les biografies dels polítics electes.\nÉs un tema molt complex. Cal estudiar-lo en el marc de sistema electoral\nD'acord en que s'ha de tractar en el marc dels sistemes electorals\nA favor de las listas abiertas, reticencias respecto a cambios en la proporcionalidad entre escaños y votos (y que mantener equilibrios entre las zonas más pobladas y las que menos) En cuanto a las biografías, afortunadamente hay ya una plataforma que recoge y publica esa información, al menos de muchos políticos. Por supuesto sería mejor si saliera de ellos proporcionar esta información.\n8. Evitar partitocràcia en els òrgans de control\nCal seleccionar i nomenar els membres dels Òrgans Administratius de Control (del Tribunal de Comptes, del Consell General del Poder Judicial, del Tribunal Constitucional...) per criteris tècnics, de mèrit i de capacitat, tot evitant la dependència dels partits polítics.\nLa qüestió està en qui els nomena, cal la participació social.\nTotalment d'acord. Tanmateix, també es podria fer per insaculació, procediment emprat històricament abans del 1714\n9. Evitar la dualitat de càrrecs públics i privats\na) Definir un procés d'entrada i de sortida al càrrec públic (potser amb uns anys a 'primera línia' i 2 anys de dedicació secundària?);\nb) Remunerar convenientment el càrrec polític tenint en compte els coneixements i la procedència del sector privat (si aplica);\nc) La garantia de conservació del lloc de treball privat, un cop finalitzada la contribució pública.\nCal estudiar millor els procediments.\nL'apartat "C" no ha de dependre de la procedència del sector privat. Remuneració adequda a la preparació i responsabilitat ho ha de tenir tothom\nQuè vol dir 2 anys dedicació secundària si és càrrec públic, és igual a primera o segona línia.\nCal fer un estudi, No es pot generalitzar. Dependrà del càrrec i del sector\n10. Independència i control del poder executiu i el poder fiscal\nEn casos de delictes fiscals o de corrupció s'ha de garantir la independència entre el poder judicial i el poder executiu. Crear un marc orgànic i processal que reforci la independència entre el poder judicial i el poder executiu i determini el seu paper en la investigació dels delictes.\nCal dotar bé de mitjans i recursos el poder judicial\n11. Establir un límit màxim en els mandats en els càrrecs polítics\nEvitar que la política sigui un "modus vivendi".\nMassa general. Dos mandats màxim en una mateixa institució? $ anys d'espera abans no pugui assumir dos mandats més en una altra institució?\nGlobalment d'acord. falta concretar\nD'acord amb francinap. Cal fer un estudi\n1 legislatura debería bastar, así se le da la oportunidad a más gente.\n12. Mesures contra portes giratòries\nImpedir que durant 5 anys es pugui treballar en les empreses del sector relacionades amb el càrrec, o amb empreses que han compartit capital amb elles.\nPerò de què viu... si només sap aquest "ofici" en aquest sector?\nD'entrada es una mesura de control per evitar polítiques a favor d'empreses amb les que hom podria voler treballar amb sous tipus "agraïment de serveis prestats". Caldria estudiar més el tema\nPodria establir-se limitacions geogràfiques o restriccions pel tipus de decisions\nMás que centrarnos en un periodo determinado de tiempo se podría proponer que no trabaje para aquellas empresas que han trabajado para la administración, o las organizaciones patronales, etc. de las que formen parte. Como bien dice joanapas, la gente tiene que poder vivir de algo.\nque se enquesten las ideas de los partidos y no la intencion de voto , el voto en blanco representado ((ver escons en blanc )) como medida para fomentar la participacion y mas espacio publico a estas iniciativas ciudadanas que hacen pedagogia de la democracia , factor de correccion para que los partidos minoritarios sean mas visibles en los medios grandes , no solo entrevistar al cabeza de lista hacerlo aleatoriamente y si se incumple una propuesta de programa anunciada un correctivo ,que las ilp sean refrendadas por ley en cualquiera de los ciclos electorales , obligacion de hacer POLITICA y llegar acuerdos si el gobierno no supera un 45% del censo .\nWritten by chabis69 at 02 / 05 / 2015\ncerc que aquest propostes cal fer-les en el repte sobre sistema electoral a www.elpaisquevolem.cat\nCal estudiar amb més detall algunes qüestions\nThis forum has been assessed 188 times [Participate] [View the results for this forum]


Una visita al desconegut far de la torre del riu Llobregat | betevé\nEl far de la torre del Llobregat compleix 168 anys\nÉs un dels fars més desconeguts del litoral barceloní i es va erigir a la desembocadura del Llobregat al 1852\nMarc Bermejo | Diumenge, 5 de Gener del 2020, a les 11.31\nÉs una de les infraestructures portuàries menys conegudes del litoral barceloní: el far de la torre del riu Llobregat compleix 168 anys i ho fa en plena forma. Si bé en algun moment es va pensar a derruir-lo, el far ja forma part del patrimoni portuari de Barcelona i segueix realitzant la seva feina.\nUn far amb història\nVa ser el segon far de tot l’estat i es va construir l’any 1852, 54 anys abans del far de Montjuïc que es va erigir al 1906 precisament per substituir el del Llobregat. Després de les remodelacions successives del port i el desviament del riu Llobregat, el far de la torre ha acabat engolit per les terminals i empreses de la Zona Franca. La seva llum serveix especialment d’ajuda als vaixells mercants per saber on es troben els baixos fons de la desembocadura del riu Llobregat i evitar així que puguin embarrancar-se. Un dels cops amagats del far és que es tracta també d’un aerofar: els prismes de la seva cúpula de cristall reflecteixen la llum cap al cel i, durant anys, ha servit de guia als avions que s’apropaven a la pista de l’aeroport del Prat.\nSi bé els veïns de la Marina del Prat Vermell i els de la Zona Franca van poder visitar el far de la torre del riu Llobregat després que aquest es remodelés, el far no està obert al públic. Es tracta d’una infraestructura molt antiga que fa difícil la seva compatibilitat amb les normes de seguretat actuals. Tampoc és recomanable passar gaire temps en el seu interior perquè el radiofar emet un seguit de radiacions que poden arribar a ser perjudicials per a les persones. Tampoc està oberta al públic l’exposició d’algunes peces històriques d’aquest i altres fars, algunes tan curioses com un vaporitzador de petroli del 1914 que va servir per il·luminar el far de Sant Sebastià a Llafranc abans de l’arribada de l’electricitat.\n— mar Mediterrani — patrimoni arquitectònic\nEls veïns del passatge de l’Esperança reclamen solucions a les humitats\nEl vaixell d’Open Arms atraca al Moll de la Fusta i obre portes al públic\nEl patrimoni arquitectònic de Gràcia al mapa\nUn secret de domini públic: la col·lecció històrica de Seat a la nau A122\nEl Monestir de Pedralbes va acollir dels Gegants del Pi durant la Guerra Civil\nQuè va passar a Barcelona el 2006?\n58 anys de la nevada del 1962 a Barcelona


Prèvia #LligaCatFem: Partit interessant a La Roca\nFoto: @bmlaroca L'equip roquerol ja va tombar el líder\nDesena jornada de lliga a la que s’arriba amb Lleidatana com a líder en solitari i amb uns quants equips més lluitant per l’altre lloc de fases, dos dels quals es troben a La Roca en el partit de la jornada.\nLa Roca B (2n)- OAR Gràcia (4t), diumenge 17 h\nDos aspirants a jugar fases (ja vam dir que les roqueroles, tenint en compte la posició del seu B a Plata, ho són també) es troben en un partit d’alta intensitat. L’equip local només ha cedit un punt a casa (contra Granollers Atlètic) i les sabadellenques com a visitants només n’han cedit també un (a Vilanova del Camí).\nCardedeu (13è) - Palautordera (3r), dissabte 17:30 h\nDerbi vallesà en el qual l’equip revelació i el que té la millor ratxa positiva, amb 5 partits seguits sense perdre, vol mantenir-la a la pista d’un equip que necessita guanyar si no vol veure’s enfonsat en zona de descens.\nVilamajor (6è) - Coope Sant Boi (11è), dissabte 18:30 h\nEls dos equips estaven a dalt fa dues temporades (Foto: Rosa Maria Pascual)\nDuel entre els dos equips que fa dues temporades van jugar les fases però que aquesta temporada es mouen per la zona mitja de la taula. Les locals fa tres partits que no guanyen i les visitants quatre.\nBCN Sants (9è)- Canovelles (14è), dissabte 19:30 h\nEl BCN Sants vol celebrar un altre triomf a casa (@HandbolBCNSants)\nL’equip barceloní està situat a la zona mitjana i vol consolidar-s’hi superant el cuer a casa on, fins ara, només han pogut guanyar un partit.\nLleida Pardinyes (7è)- Sant Vicenç B (8è), diumenge 18:05 h\nImatge del partit de la temporada passada (el nacional.cat)\nPartit igualat entre dos equips empatats a punts. Les lleidatanes són l’equip menys golejat, junt amb l’OAR Gràcia, i volen fer valer això per sumar els dos punts.\nGranollers Atlètic (5è) - Ascó (10è), diumenge 18:05 h\nL’equip asconenc acaba de trencar la imbatibilitat de La Roca B, i ara té un altre repte més difícil, a l’Olímpic en una pista d’on no s’ha escapat cap punt i tenint en compte que les ebrenques fora de casa només han pogut puntuar a la pista del cuer.\nVilanova del Camí (12è)- Associació Lleidatana (1r), diumenge 18:05 h\nEl líder busca el seu quart triomf seguit en una pista on OAR s’hi va deixar un punt. L’equip local, després de 6 jornades sense guanyar, ha caigut a zona de descens i lluitarà a mort pel triomf.


La riuada de l’endemà – El passat que no passa\n© Govern de la Generalitat\nEugeni d’Ors va escriure sobre el capteniment de Mussolini i va afirmar que “pertanyia a la cinematografia” per destacar-ne el que tenia d’espectacle i de retòrica. Des de llavors només altres governs totalitaris van imitar-lo. L’inesperat, doncs, ha estat l’esperit casernari dels socialistes d’ara i de molts columnistes i tertulians que, malgrat vestir de civil, s’han llevat del llit al so de la música militar. El pitjor error que ha comès Sánchez és oblidar la lletra d’aquella cançó antimilitarista de Georges Brassens que cantava Paco Ibáñez i que corejaven els antifranquistes. El relat governamental s’ha impregnat d’una sentor a mort que la presència dels tricornis ha incrementat. Si a això hi ajuntem els constants canvis de criteri de Pedro Sánchez, que mentre un cap de setmana es negava a prendre una mesura, a la setmana següent l’havia de prendre tant sí com no, el futur d’aquest “govern progressista” no és gaire esperançador.\nNo ha estat l’únic govern que s’ha equivocat. Diversos consellers de la Generalitat tampoc no van estar gens encertats en començar a notar-se els efectes de la pandèmia a Catalunya. Gairebé es carreguen la reacció, potser inesperada, però a vista de tothom ha quedat clar que encertada, del president Quim Torra, que de seguida va atendre les recomanacions dels viròlegs més prestigiosos que té aquest país. Torra no té cap futur polític perquè l’amenaça d’inhabilitació és ben real i l’Estat l’executarà, ara amb més ràbia que mai. Potser perquè li manca el càlcul que sempre condiciona els polítics, Torra ha tingut una de les reaccions més polítiques que no s’havien vist fins avui. També pot ser —jo gairebé que ho asseguraria— que l’hagi tingut per la seva condició d’humanista, d’home de cultura i de pare de família amb diversos problemes de salut a la llar familiar.\n24 Abril 2020 26 Abril 2020 agusticolominesBenito Mussolini, Covid-19, Eugeni d'Ors, Paco Ibáñez, Pandèmia, Pedro Sánchez, Quim Torra\nAnterior Entrada anterior: Viure sense roses ni llibres\nSegüent Entrada següent: Un ERTO sindical


Biografies del Tercer Reich - 1943 Novembre\nDel 28 de novembre a l’1 de desembre de 1943 es va celebrar a Teheran, amb el nom clau d’Eureka, la primera conferència aliada en la que es troben per primer cop junts Franklin Delano Roosevelt, Winston Churchill i Iosif Stalin per discutir la invasió a l’Europa occidental. En aquesta conferència va ser la primera […]\nEl PAN, el Partizanen Actie Nederland, va ser un grup de la resistència neerlandesa, independent del KP. A partir del març de 1944 va tenir una especial presència a Eindhoven i als seus voltants. Podia reunir fins a 600 nois quan era necessari. Tweet\nEl Mitsubishi J8M Shusui\nPosted by biografiestercerreich on Novembre 07th 1943 to militar\nEl Mitusbishi J8M Shusui va ser un caça interceptor coet japonès construït en resposta a l’amenaça dels B-29. Les forces imperials varen sol·licitar un interceptor de ràpida trepada i es va pensar que la solució consistia en la producció del caça coet alemany ME-163B. Però, el submarí que portava un Komet i els plànols de […]


Jornada d'escudelles desafiant el fred\nAndorra la Vella i Escaldes-Engordany han celebrat la tradicional escudella de Sant Antoni\nAssistents a l'escudellada d'Andorra la Vella, avui.\nLes conselleres de Social i de Promoció Turística i Comercial, Ester Vilarrubla i Mònica Codina se serveixen escudella juntament amb la cònsol, Conxita Marsol\nCues a la recerca d'escudella a la plaça Guillemó.\nActualitzada 17/01/2017 a les 19:12\nAndorra la Vella i Escaldes-Engordany han celebrat avui la tradicional escudella de Sant Antoni. A la capital, on es celebrava la 48a edició, els assistents han desafiat les baixes temperatures de la plaça Guillemó. El termòmetre marcava -3, i ja des d'abans que comencés el repartiment ja hi havia moltes persones que feien cua per rebre una de les 4.000 racions que s'han preparat. El fred ha fet que en lloc de quedar-se a la plaça a degustar aquest plat, moltes persones hagin optat per endur-se'l a casa, tal com ha destacat el president de la Confraria d'Escudellaires de la capital, Josep Anton Marquilló.\nLa cònsol major, Conxita Marsol, també ha posat en relleu que malgrat es veia força afluència a la plaça, el fred podia haver "espantat la gent" i ha recordat que es tracta d'una tradició que el 2019 arribarà als 50 anys després que un grup de ciutadans decidís impulsar el repartiment de l'escudella, un plat típic al país, al carrer.\nEl fred, però, no ha alterat la feina que fan els escudellaires, que ja ahir a la tarda van començar a preparar les verdures. Avui, a tres quarts de cinc de la matinada, ja han encès el foc i han posat a coure els 120 quilograms de botifarra negra, 80 de botifarra blanca, 90 de bringuera i de careta, 60 de vedella i més de 50 de gallina per preparar entre 4.000 i 4.500 racions, "la mateixa quantitat que l'any passat", tal com ha destacat Marquilló remarcant que l'hora que han començat a cuinar els diferents aliments el termòmetre estava a 4 graus sota zero.\nTambé han gaudit d'aquesta tradició els membres de la Federació Internacional de Ciutats Turístiques que es troben aquests dies al país en el marc de l'adhesió d'Andorra la Vella a aquest organisme per tal d'impulsar el turisme xinès. El president, Chen Bo, ha destacat que ha estat per a ells "una sort" haver pogut assistir a aquesta celebració i considera que és "important per a Andorra conservar aquestes tradicions", que pot arribar a explotar turísticament.\nCal destacar que moments abans del repartiment de les racions s'han nomenat escudellaires de ple dret Gerard Marsal, Joan Talamas, Núria Ferrer, Carme Vives i Elvira Brun. A aquest acte hi han assistit els cònsols i els diferents consellers de la corporació comunal, a més a més del ministre de Finances, Jordi Cinca, i consellers generals com Marc Ballestà o Josep Anton Bardina.\nA Escaldes- Engordany 2.000 racions d'escudella han estat repartides en el transcurs de la 34a edició de l'escudella de Sant Antoni que organitza l'Associació Ponts dels Escalls. El seu president, Joan Anton Garcia, s'ha felicitat de l'afluència de públic tenint en compte que "avui és un dia entre setmana i costa que es mogui la gent", i ha agraït la col·laboració del Comú a ajudar en l'organització de la festa. Això, en el que ha qualificat com una de les tradicions més arrelades a Escaldes-Engordany i en la que no ha tingut problemes a detallar part del secret i dels ingredients per a fer l'escudella: gallina, vedella, panxeta, botifarra negra, blanca, bringuera, carabassa, col, api, patata, porro, fideus, cigrons, mongetes i arròs, entre altres ingredients. "Hi ha un càlcul, però alguns productes no es calculen per quilos", ha reconegut Garcia, que ha explicat com es fa un càlcul aproximat on es poden arribar a posar uns trenta quilos de panxeta o de botifarra negra i blanca o divuit gallines.\nEntre les autoritats presents a l'escudella s'hi trobaven la cònsol major d’Escaldes-Engordany, Trini Marin, i el cònsol menor, Marc Calvet, juntament amb diferents consellers i representants de partits polítics, com Rosa Gili o Víctor Naudi. A més, el cap de Govern, Toni Martí, acompanyat dels ministres escaldencs Xavier Espot, Eric Jover i Sílvia Calvó. Precisament, el cap de Govern ha defugit donar detalls sobre la remodelació del Govern i s'ha limitat a apuntar què és “el més important i el que és més d’actualitat avui dia”, que segons el cap de Govern és que “estem molt satisfets perquè les darreres reunions amb els agents socials i econòmics van anar molt bé”.


Anxoves de Roses - Anxoves de Roses, les anxoves de la Costa Brava – Conserves i productes artesans del mar, peixateria a Roses (Girona)\nSegell de qualitat Girona Excel·lent\nDescobreix el plaer\namb els nostres productes\nUn sabor únic\ni la millor qualitat\nde productes del mar\n- ANXOVES DE ROSES -\nDistinción de calidad Girona Excel·lent\nLes Anxoves de Roses (Roses, Alt Empordà) són les autèntiques anxoves artesanes de la Costa Brava. Elaborades de manera totalment artesanal des de fa més de 50 anys a Conserves Bahía, les Anxoves de Roses van ser distingides amb el segell de qualitat Girona Excel·lent l’any 2014-15; els seus seitons en vinagre, el 2018-19; i les anxoves en sal, el 2021. Conserves Bahía s’encarrega, també, d’elaborar moltes més conserves artesanes de productes del mar, com seitons, bonítol, tonyina... Descobriu els nostres productes!\nEl coneixement i experiència acumulats a Conserves Bahía en l’elaboració d’anxoves artesanes i altres productes en conserva ha permès adaptar-se als nous temps, alhora que ha crescut amb les peixateries Bahía, situades a Roses; i amb Peixos Marpla, encarregat d’importar i exportar peix fresc de tota mena.\nGalleda d'anxova en sal 125 peces aprox.\nOlives farcides amb filet d’anxova p.\nOlives farcides amb filet de "boqueró" p.\nMix d’anxoves – Terrina de “matrimoni”\nBoquerons (seitons) en vinagre 250 g


Antic bloc de la Biblioteca - Escola Sant Jordi Lleida: Revistes\nAquesta setmana els alumnes i les alumnes de primària han deixat constància per escrit d'algunes de les revistes que els hi agradaria tenir a la biblioteca. Dissabte es va fer una visita al quiosc i es van comprar.\nEn aquest muntatge fotogràfic recordem les velles revistes i veiem les noves, seguint la idea que em van donar fa uns dies els MESTRES bibliotecaris.\nJa ho saps a partir de Dilluns 22 de novembre NOVES REVISTES.\nEtiquetes de comentaris: cicle inicial, Cicle mitjà, cicle superior, revistes


'La Caixa' proposa als treballadors de Caixa Girona equiparar les condicions laborals d'aqui 5 anys - El Gerió Digital\n'La Caixa' proposa als treballadors de Caixa Girona equiparar les condicions laborals d'aqui 5 anys\nEls serveis centras de l'entitat gironina, amb 210 treballadors, tancaran\nDijous, 8 de juliol de 2010 19:58h\nSeu de Caixa Girona © AG\nTània Tapia, Marina López / Alt Empordà, Baix Empordà, Garrotxa, La Selva, Gironès, Pla de l'Estany, Ripollès / Girona\nEn la primera trobada entre sindicats i entitat –'la Caixa lidera les negociacions- l'entitat ha posat sobre la taula les condicions que ofereix als treballadors a resultes del procés de fusió amb Caixa Girona. Segons ha explicat el representant sindical de CCOO a Caixa Girona, Joan Cuenca, durant la trobada els han ofert equiparació de condicions salarials amb els treballadors de la caixa barcelonina però a un termini de cinc anys. Una postura que els sindicats amb representació a les dues caixes (CCOO, SECPB, UGT i FEC i SIB) no donen per bona. UGT, per la seva banda, també ha demanat que l'equiparació es faci tenint en compte l'antiguitat a Caixa Girona 'a tots els efectes'.\n'Ha estat una primera presentació i està bastant allunyada de les nostres pretensions', ha indicat Cuenca que assegura que 'era previsible' però que hi haurà més trobades bilaterals per acostar posicions.\nD'altra banda, Cuenca ha explicat que es preveu prejubilar 130 treballadors de Caixa Girona que estan entre els 55 i els 60 anys. Els sindicats proposen que se'ls segueixi pagant un 80% del sou brut anual fins que arribin a l'edat de jubilació, els 65 anys. 'la Caixa' també proposa aquest tant per cent però el limita en el temps i només preveu pagar el sou als empleats prejubilats un màxim de sis o set anys. 'Aquest tema no està tancat', ha afirmat Cuenca. 'Som conscient que la plantilla resultant de la fusió a Girona està saturada perquè no s'aplicaran mesures traumàtiques', ha reconegut el representant de CCOO que assegura que el compromís de prejubilacions 'no és suficient'.\nVolen mobilitats reduïdes\nPel que fa a la possible mobilitat dels treballadors que hagin de canviar d'oficina, els sindicats defensen que només es faci en casos 'molt justificats'. Segons ha explica Cuenca, el conveni laboral de Caixa Girona regula la mobilitat en un radi de 25 quilòmetres des del centre on cada empleat està adscrit. Per aquells desplaçaments de més de 25 quilòmetres s'estableix una compensació econòmica. 'La mobilitat hauria de ser limitada al radi dels quilòmetres que contempla el conveni', ha demanat Cuenca.\nLa proposta de l'entitat es troba lluny d'això. Segons ha afirmat la UGT, 'la Caixa' preveu compensar desplaçament a més de 100 quilòmetres del centre adscrit. 'Nosaltres creiem que hi ha d'haver cabuda per a tots els treballadors en un radi de 25 quilòmetres', ha afirmat per la seva banda el representant de CCOO.\nD'altra banda, Cuenca també ha manifestat que 'la Caixa' 'dóna per fet' que els serveis centrals de Caixa Girona, situats al carrer de la Creu i on hi treballen 210 persones, es tancaran. La plantilla resultant passaria a treballar a la xarxa d'oficines o als serveis centrals de 'la Caixa' a Barcelona.\nCaixa Girona té actualment una plantilla entorn les 1.100 persones a Catalunya, de les quals entre 600 i 700 treballen a la demarcació de Girona. En aquestes comarques, la plantilla de 'la Caixa' és lleugerament superior amb uns 740 empleats a les oficines gironines. 'la Caixa' compta amb una plantilla total de més de 25.000 treballadors a tot l'Estat.


El «New York Times» proposa visitar València «en comptes de Barcelona» - Diari de Girona\nEl «New York Times» proposa visitar València «en comptes de Barcelona» Diari de Girona\n«En comptes de Barcelona, València»: és la recomanació turística sobre Espanya que fa el prestigiós diari The New York Times en un reportatge en el qual proposa sis «alternatives tranquil·les» per als qui vulguin «refugiar-se de les multituds» a Europa. El diari nord-americà descriu l'evolució de Barcelona com a ciutat turística a partir de l'Exposició Universal de 1888, passant pels Jocs Olímpics (1992) i el Fòrum (2004), fins arribar a 2019, quan diu que Airbnb «desplaça residents», es veuen «comiats de solter» per la catedral i els creuers descarreguen milers de turistes diaris.\n«Per obtenir una dosi menys frenètica d'encant mediterrani i cosmopolita, dirigeixin-se 350 quilòmetres al sud per la costa fins a València, la tercera ciutat més gran d'Espanya, que amb prou feines rep 2 milions de visitants l'any», proposa el rotatiu. «La regió coneguda com l'horta d'Espanya i el bressol de la paella» té un nucli antic «ple d'arquitectura gòtica, romànica, renaixentista i barroca» i un «cinturó de parcs» que recorre l'antic llit del riu Túria, culminant en la Ciutat de les Arts i les Ciències de l'arquitecte Santiago Calatrava.\nSobre Barcelona, el diari es fa ressò de la seva creixent gentrificació així com de les multes a Airbnb, les protestes dels veïns a la platja i la presència de prostitutes a la Rambla, «que inconscientment contribueixen (al problema) a assetjar i robar turistes massa borratxos per defensar-se». D'aquesta manera, The New York Times considera que la capital catalana es troba en decadència.


AMPLI: d’agost 2018\nPublicat per Dra. Goldfoot a 12:16 Cap comentari:\nPublicat per Director Wilkins a 11:47 Cap comentari:\nEl sorprenent èxit de recaptació del nou documental que hem pogut veure recentment als cinemes sobre la “divina” Maria Callas (Nova York, 1923 - París, 1977) demostra que l’interès per la figura de qui molts consideren la millor cantant del segle XX continua vigent. Per això, us presentem aquesta petita exposició amb el material (discos, pel·lícules, llibres...) vinculat a l’extraordinària soprano que podeu trobar a la Biblioteca Vapor Vell i que us permetrà conèixer millor l’art i la personalitat d’una de les llegendes eternes del món de la música.\nEtiquetes de comentaris: Biblioteca Vapor Vell, Exposicions, Maria Callas\nLa Rock and Roll Hall of Fame Library and Archive de Cleveland\nSeguim buscant exemples, idees, propostes que lliguen les biblioteques i la difusió musical. I anem trobant, arreu del món, alguns projectes curiosos. Ens ha agradat aquesta biblioteca musical, novíssima, amb espais d'escolta, d'arxiu i d'exposicions... Aquí la teniu!\nEtiquetes de comentaris: Biblioteca musical, Rock and roll hall of fame library\nEl laboratori musical de la Biblioteca de Saint Sever, a Rouen\nEns ha agradat aquest laboratori musical de la Biblioteca de Saint Sever, a Rouen. És un espai polivalent, amb dispositius informàtics i musicals, que propicia l'activitat musical per la seva comunitat.\nElls mateixos ho expliquen així:\nS'obre un nou espai insonoritzat per acollir la biblioteca Saint-Sever: MusicLab! Aquest mini estudi d'assaig i gravació amateur es dedica a l'experimentació i la creació musical. Necessites un lloc per assajar amb el teu grup? Un espai on començar a treballar la bateria digital entre dues cites? Voleu provar el programari assistit per ordinador (MAO) o escanejar vinils i VHS? El Musiclab és per a tu! Aneu amb compte, heu d'utilitzar aquest espai de forma independent.\nQuè es pot fer allà: - Utilitzar instruments musicals in situ (teclat digital i bateria, guitarres, ukelele) - Registre mitjançant el programari Audacity i Reaper - Digitalizar els seus vinils intel·ligents i VHS\nPetits passos, bons passos. Endavant!\nEtiquetes de comentaris: Bibliotheque de Saint Sever, laboratoris musicals, Music lab, Rouen


SASHA VELOR SOBRE LA HISTÒRIA DELS ARROSSEGAMENTS I ELS VEDELLS RU MÉS EMBLEMÀTICS - PEL·LÍCULES I TV\nSasha Velor sobre la història dels arrossegaments i els vedells Ru més emblemàtics\nCom el nostre L’obsessió de Drag Race continua amb la temporada 12, La reialesa de RPDR, Sasha Velor, entra a l'armari de l'arxiu de la revista Dazed per compartir algunes de les seves opinions amb nosaltres sobre les comunitats queer, Drag Race UK i convertir-se en una dona de negocis.\nEl Drag Race El guanyador de la temporada nou va parlar de les famílies arrossegades com un espai segur per experimentar el gènere. Arrossegar, per a mi, significa una fabulosa forma d’art històrica queer que ha existit des del començament dels temps. És un espai segur per somiar experimentant el gènere de maneres menys fluides, segur, que sempre ha parlat amb la gent d’aquesta manera profunda. Per tant, crec que revela alguna cosa profundament veritable sobre la naturalesa humana: que ens atrau la fluïdesa, va dir.\nEs creen famílies a tot el país: aquestes petites butxaques segures de gent estranya que es donen suport: ajuden-se mútuament a trobar feina, a trobar habitatge, a trobar una sensació d’estabilitat a les nostres vides, va continuar.\nLa intèrpret també va parlar sobre el seu icònic final de sincronització de llavis, on es va treure la perruca per revelar pètals de rosa vermella a So Emotional. Bé, les reines sempre han estat molt inventives amb els seus vedells Ru. Encès Drag Race , Crec que la gent potser va aprendre de mi que la gran sincronització de llavis final és una gran oportunitat per preparar una vedella Ru. Però, vull que la gent recordi que el Ru-veal ha de venir de la història de la cançó, va dir.\nParlant d’això Drag Race UK , Va dir Velor: M’encantava que les reines no semblessin estar lligades per cap tipus d’idea conservadora sobre la feminitat o la bellesa femenina. Les drag queens no han de ser models. Hauríem de ser com els radicals i ho he vist.\nLa jove de 32 anys també va parlar del seu objectiu de convertir-se en una dona de negocis, així com en una fabulosa intèrpret. Hi ha molts artistes d’arrossegament que s’enganyen per un sistema realment injust i persones que s’aprofiten del fet que els artistes d’arrossegament potser no són els que tenen més negocis quan ens proposem com a professionals, va dir.\nKool Help és bo per als cabells\nsón segurs els tatuatges de pal i puny\naixò és el que sembla una feminista com a sudor\nsóc molt ric tik tok


Les Pungoles opina i viu: Paraules molt buides!!\nParaules molt buides!!\nLes nostres prediccions, desgraciadament, s'han complert.\nÉs cert que l'ajuntament de Sant Pere de Vilamajor, amb bona voluntat, ens ha ajudat en les últimes festetes, amb alguna propineta, que agraïm de tot cor.\nPerò, senyors, el nostre consistori ha fallat i continua fallant amb el més important. El senyor alcalde, amb les seves paraules en una taula rodona a casa nostra, ens va prometre un canvi de règim municipal (compensació-cooperació) fa ja uns 6 messos , que tot i haver rebut el vist i plau del POUM, i donar-li el poder al nostre alacalde per fer-lo efectiu, encara ara no s'ha iniciat cap tràmit al respecte. Es a dir que l'alcalde passa olímpicament de fer efectiu el canvi de règim, perquè ara sí, ELL NO VOL!! I A SOBRE ENS DEU DINERS!!!\nEl més lògic, i vist el resultat, és que ens prenem la seva paraula donada, com una sencilla rabieta amb l'ajuntament de Sant Antoni de Vilamajor, i a l'hora de la veritat, les seves promeses i bones maneres, es transformen en mentides i falses voluntats interesades.\nQue lleig senyor alcalde!! Valdria més que anés de cara i no ens aixequés la fandilla!! Aquestes coses em recorden a un president de govern que tots coneixem!!\nNo he entès què ha passat ¿?\nSIMPLEMENT QUE L'ALCALDE NO HA COMPLERT EL QUE VA PROMETRE DE CANVIAR EL RÈGIM DE COMPENSACIÓ PER COPERACIÓ, QUE ENS PERMETRIA DEMANAR SUBVENCIONS PER FER OBRES. ES A DIR QUE ES UN HOME SENSE PARAULA!!\nFerran Calvera ha dit...\nDons que esperaveu? Mentre no defensem nosaltres mateixos els nostres drets, no espereu que els partits amb seu al poble vinguin a ressoldre els problemes de les urbanitzacions. Espero que si arrivem a tenir una representació digne a l' Ajuntament de Sant Antoni, tinguem la força suficient per imposar el nostre programa.\nI no aniria malament que els veïns de Sant Pere anesin pensant en fer un partit com el PUSA al seu municipi.\nRespostes al blog:\n1er: No esperava un comentari foteta respecte a les "festetes", la veritat es que varem contribuir quan aquest any no en teniem (per pacte amb Sant Antoni un any cada un) cap obligació, i la veritat es que els veïns que varen assistir a les festetes lluny de sarcàsmes em van fer arrivar el seu agraïment. Som un poble, més petit que Sant Antoni, amb molts menys recurssos, hem salvat un Pla de Sanejament, i mirem d'administrar molt bé la nostra despesa.\n2on: La granja de pollastres:\nEls veïns afectats tenen uns drets i legitimament els defensen, els de la granja de pollastres tenen els seus drets també i .... informes favorables de tots els organismes superiors - medi ambient- el DAR- l'ACA etc, el seu incompliment es urbanístic, hi han unes prescripcions, que no cumpleix i que fa escassos díes li vencia el plaç per adecuar-se, no ho ha fet i s'obrira caducitat i tancament en breu, es a dir, quan la llei i el seu plaç aixi ho fixen.\n3er. Cooperacio per compensació:\nNo hem fet res?\n1.- Varem signar a petició de Sant Antoni la voluntat de passar de compensació a cooperacio.\n2.- Varem aprobar en el nostre Plenari engegar el procés.\n3er.- El nostre Pla General, tramés des de JUliol d'enguany a Urbanisme en Aprovació Provisional, ja contempla Pungoles com Unitat Urbanística de COOPERACIO.\n4art- El dia de la reunio amb la junta de la entitat varem demanar certa documentació, que no tenim.\n5é.- Nosaltres fermament VOLEM recepcionar Pungoles, amb les mateixes condicions que varem recepcionar les altres Urbanitzacions/Barris nostres, he demanat al representant del ajuntament a la junta de Pungoles, citi als representants de la junta, per parlar de l'assumpte de la Recepció, i del Contenciós. Els veins que hem coneixen, saben que no soc alcalde de rabietes, les portes del ajuntament i del meu despatx estan obertes a tothom sempre.\nSr Calvera: No sigui frívol, vosté que es vol dedicar a la política, no la comenci a fer amb minúscules, el nostre nivell de tracte als barris de Sant Pere, el pot mesurar vosté per les nostres inverssions i el seu repartiment, el convido a fer aquest exercici d'aritmetica. Entenc que ha caigut en la temptació de fer demagogia, faci un favor als seus veïns i futurs votants i exerceixi la seva vocació de manera més seriosa, fem un punt d'inflexió i demostrem, que finalment, no tots els polítics som iguals.\nJosep Ma. Llesuy Suñol\nAlcalde de Sant Pere\nÉs possible Sr. Llesuy que personalment faci política en minúscules, de fet jo sóc simplement un veí d'Alfou, que s'ha decidit amb un grup de companys a constituir un partit per tal d'intentar que d'una vegada les urbanitzacions del municipi tinguin veu dins l' ajuntament i puguin veure com els seus problemes son tinguts en compte.\nEfectivament, ni fer política en majúscules ni en minúscules és el nostre objectiu. Això ho deixem per als polítics professionals. Nosaltres hem vingut a fer altra cosa.\nNo entenc per què s'ofèn i titlla de demagògica la meva opinió quan el que dic és obvi. Som veïns que vivim a les urbanitzacions, que paguem les nostres cases amb gran esforç, que paguem els impostos municipals igual que qualsevol veí i per contrapartida volem veure com dia a dia els serveis i les infraestructures d’aquestes milloren. ¿Creu que hi ha algú més interessat que els propis veïns de les urbanitzacions fer que aquestes estiguin en bon estat de manteniment? Penso que convindrà amb mi que un partit que es diu Partit de les Urbanitzacions de Sant Antoni (PUSA) , que està format exclusivament per veïns de les urbanitzacions del municipi de Sant Antoni, tindrà molt clar quins son els interessos per els quals ha de lluitar.


Pitjor que Franco - La Punteta - Notícies d'Opinió - e-notícies\nLa Punteta · 15 d'Agost de 2013. 23:09h.\nAlella (Maresme), Sant Pere de Ribes (Garraf), Sant Vicenç de Montalt (Maresme), Sant Carles de la Ràpita (Montsià) i El Prat de Llobregat (Baix Llobregat) serien els cinc municipis de Catalunya que més ràpid han destruït el seu patrimoni natural durant els anys de bombolla immobiliària. Pel que fa a costa destruïda, Barcelona està al capdavant amb el 58%, seguida de Girona amb el 40% i Tarragona amb el 39%\nParadoxalment la costa més protegida no és la de la Costa Brava, sinó la de les Terres de l'Ebre: sobretot els municpis d'Amposta i Sant Carles de la Ràpita (Montsià), Deltebre i El Perelló (Baix Ebre) -a més de Mont-ras (Baix Empordà)- amb només un 3,2% d'ocupació a la franja dels 500 metres i entre els 155 municipis menys construïts de l'Estat.\nLa directora de campanyes de Greenpece, María José Caballero, s'ha afanyat a afirmar que "les dades del nostre informe mostren una costa inundada de maó. Serveixen per reflexionar sobre el que ha succeït i decidir què tipus de gestió del litoral volem en el futur. Ara, els alcaldes i alcaldesses tenen a la seva mà la protecció del litoral i el desenvolupament econòmic sostenible dels seus municipis".\nVes per on, tant queixar-nos d'en Franco i resulta que els disbarats urbanístics a la costa catalana no només han continuat després de la mort del dictador, sinó que s'han intensificat. I ara ja no hi ha excusa: no estem sota una dictadura, sinó en un règim democràtic.\nJa ho va dir el periodista Enric Company un dia que va publicar un memorable article a El País sobre els trenta anys d’ajuntaments democràtics: “Lo primero que salta a la vista es que, con sus más y sus menos, la nueva etapa apenas ha modificado el furor inmobiliario, el afán de construir cuanto más y donde sea que había caracterizado los últimos 15 años del franquismo".\n"El paisaje del país -afegia- había sido una de las grandes víctimas de aquel modelo urbanístico. Aunque a la generación municipalista de 1979, como les gusta llamarse a sí mismos a sus integrantes, le duela reconocerlo, lo cierto es que la destrucción del paisaje no se detuvo en 1979, sino que ha continuado”.\nI el mèrit, en aquest cas, és només nostre.\nEl sobiranisme antipàtic\n#4 Ignasi Ripoll, Sant Carles de la Ràpita, 17/08/2013 - 00:15\nDoncs espera't la que vindrà després de la modificació de la llei de Costes que ha fet el PP frecentment. Ja vam fer una campanya per a explicar-ho, però alguns medis de comunicació només atenen quan els hi ho explica Greenpeace.\n#3 Quan decideixen desde madriz, passa el que passa, Sabadell, 16/08/2013 - 14:50\nQue extrany Rius que no sigui Madrid qui destrueix més costa.. Ah no, que alló és un secà i quan volen veure mar han d'anar a la seva platja particular per a mesetaris, abans anomenat País valencià. Qui fa TOTES les lleis de costes i de protecció del medi ambient? L'estat espanyol, com sempre..\n#2 Joan, BCN (Gràcia), 16/08/2013 - 12:50\nSi, però tot per la pàtria... catalana, ja, ja, ja, ja...\n#1 Jordi, Alella, 16/08/2013 - 08:41\nHome, Rius, afirmar alegrement que estem "en un règim democràtic", tractant-se d'Espanya, sona a acudit. De fet, fa riure per no haver de plorar.\n#1.1 terra de cacics, Catalunya, 16/08/2013 - 11:32\nEl problema històric de l'estat espanyol, que sempre s'ha donat i es donarà a Catalunya encara que sigui un estat independent, és el del caciquisme. Aquesta disfunció democràtica ha existit sempre a tots els pobles catalans i es reflecteix a tota la costa i molts llocs de muntanya com La Cerdanya.


20.06.2019 Mujer, salud y comunicación, presentació de l’Informe Quiral 2018 | Centro de Estudios de Ciencia, Comunicación y Sociedad\nEl proper dijous 20 de juny a les 19:00 es presentarà l’Informe Quiral 2018: Mujer, salud y comunicación a la Sala Ramón y Cajal del Parc de Recerca Biomèdica de Barcelona (PRBB). L’esdeveniment és gratuït però amb aforament limitat. Es prega confirmar l’assistència trucant al 934 817 980 o enviant un correu electrònic a jalcoriza@fundaciovilacasas.com. Després de la presentació s’oferirà un refrigeri als assistents.\nLa voluntat de l’informe d’aquest any és avaluar la comunicació que exerceixen els mitjans de comunicació social des de la perspectiva de gènere, amb un èmfasi especial en el paper de la dona. Les dades de l’Informe Quiral corresponents al període 1997-2001 van constatar que en els cinc diaris de major difusió a Espanya es produïen biaixos de gènere a l’hora de comunicar els temes de salut. No obstant això, en aquests més de vint anys la societat ha canviat en molts sentits. La sensibilitat cap a les qüestions de gènere és la mateixa ara que fa 10 anys?\nSi t’interessa el tema et recomanem que vegis aquests vídeos.\nLa invisibilitat de la dona en els mitjans de comunicació es produeix en dos nivells: com a subjecte susceptible de patir malalties i en qualitat de persona experta en temes sanitaris. En l’actualitat, la Sanitat espanyola està fortament feminitzada, pel que hauríem d’esperar que en les notícies sobre salut es donés visibilitat a aquestes dones com a fonts expertes i/o d’opinió. Com han evolucionat els mitjans de comunicació en aquest aspecte? Es correspon la proporció de dones citades com a fonts expertes a la realitat del sistema sanitari i el món de la investigació?\nPresidirà la tertúlia Antoni Vila Casas, president de la Fundació Vila Casas, i Gema Revuelta, directora del Centre d’Estudis de Ciència, Comunicació i Societat de la UPF (CCS-UPF) presentarà els principals resultats de l’informe.\nL’Informe Quiral és una anàlisi anual de les informacions sobre salut i medicina publicades en els mitjans de comunicació convencionals (premsa, ràdio i televisió) i xarxes socials. Sorgeix d’una iniciativa conjunta entre la Fundació Vila Casas i la Universitat Pompeu Fabra l’any 2000. Des de llavors s’ha convertit en un important instrument sociològic: un referent anual de les grans preocupacions de la nostra societat en l’àmbit sanitari i la seva repercussió en els mitjans de comunicació.\nData i hora: 20/06/2019 a les 19 h\nLloc: Sala Ramón y Cajal, Parc de Recerca Biomèdica de Barcelona, C / Dr. Aiguader 88, 08003 Barcelona\nConfirmar assistència 934 817 980 o jalcoriza@fundaciovilacasas.com.\nSobre l’Informe Quiral


Notícia 6 - Actualitat - Sindicatura de Comptes\nReunió del primer ple renovat amb la incorporació dels nous síndics Jaume Amat i Jordi Pons\nBARCELONA, 23 de gener.- El ple de la Sindicatura de Comptes de Catalunya ha celebrat avui la seva primera reunió després de la renovació de tres dels seus membres el passat mes de desembre, quan el ple del Parlament va designar Jaume Amat, Enric Genescà i Jordi Pons com a síndics de la institució fiscalitzadora.\nJaume Amat i Jordi Pons s’incorporen de bell nou al ple de la Sindicatura de Comptes, després que el Parlament de Catalunya els designés per al càrrec el passat 21 de desembre. El dijous 18 de gener van prendre possessió al despatx d’audiències del president del Parlament, que els va encoratjar a vetllar per la tasca de control i transparència que du a terme la institució fiscalitzadora.\nAmat i Pons substitueixen en el ple de l’òrgan fiscalitzador Montserrat de Vehí i Jacint Ros i Hombravella, respectivament, que han complert un període de sis anys com a membres del ple de la Sindicatura de Comptes.\nLa Sindicatura va acomiadar De Vehí i Ros en la primera reunió del ple d’aquest any, el 10 de gener de 2007, quan el síndic major, Joan Colom, els va fer entrega d’una distinció commemorativa en reconeixement als seus anys de dedicació a la institució.\nEnric Genescà, per la seva banda, ha renovat mandat. Aquest catedràtic d’Economia de la UAB va entrar a la Sindicatura el 18 febrer del 2004, en substitució de Jordi Petit, i en esgotar el seu mandat a finals del 2006, ha estat reelegit per al càrrec.


webpolicial - Nou policies d'Esparreguera, infectats amb el bacteri de tuberculosi\nNou policies d'Esparreguera, infectats amb el bacteri de tuberculosi\t PDF | Imprimir |\t E-mail\ndimecres, 21 abril de 2004\nEl metge va injectar-los una dosi 20 vegades superior a l'adequada i ha estat denunciat\nEL Punt Digital - SÍLVIA BARROSO . Esparreguera (Barcelona).\nNou policies locals d'Esparreguera -la plantilla és de 14 agents i quatre comandaments- s'han convertit en «població de risc» i poden desenvolupar la tuberculosi per una vacunació en què se'ls va administrar una dosi 20 vegades superior a la normal. Ho assegura la forense Consol Blanco en un informe per al jutjat de Martorell. El metge que va subministrar la vacuna ha estat denunciat i l'advocat de l'acusació particular, David Carrau, demanarà que el condemnin a tres anys de presó.\nL'Ajuntament va encarregar una revisió mèdica i les vacunacions necessàries a un metge de la població, Lluís Álvarez. Segons la forense, el 5 de març de 2003 va començar la vacunació i, en dies posteriors, els agents van anar tornant a la consulta amb febre, mal de cap i supuració de líquid en el punt on els havia estat injectada la vacuna. A mitjan abril, el metge els va comunicar que la dosi subministrada havia estat errònia: 20 vegades més de l'indicat, ja que hauria subministrat a cada agent tota una ampolleta per a 20 injeccions. Les vacunacions consisteixen a injectar petites dosis dels bacteris o virus causants de la malaltia a combatre: així s'activen els mecanismes de defensa de l'organisme, però una sobredosificació pot arribar a causar el desenvolupament de la patologia.\nEn descobrir l'error, el metge va adreçar els afectats a Martorell perquè els fessin radiografies de tòrax. Un altre facultatiu els va receptar un profilàctic contra la tuberculosi «sense gaires explicacions», segons la forense. Finalment els agents van consultar un especialista en malalties del tòrax al CAP Drassanes, a Barcelona.\nLes proves de Mantoux van resultar positives en tots els afectats, fet que indica que poden desenvolupar la malaltia. El període de perill serà d'entre dos i cinc anys, segons la doctora Consol Blanco. En l'informe, la metgessa afegeix que la vacunació no era necessària per a un grup d'agents de policia local, que no considera població de risc. Sí que són població de risc els professionals sanitaris i de l'assistència social que contacten sovint amb altres grups de risc. «I si es creia que podien ser població de risc, s'hauria hagut de fer prèviament la prova de la tuberculina per comprovar l'estat immunitari» dels agents, segons la forense.\nEl jutjat d'instrucció número 2 de Martorell investiga el cas, i l'acusació particular vol demanar tres anys de presó per al metge denunciat, a qui considera autor d'un delicte de lesions per imprudència professional.\nAhir no va ser possible obtenir la versió dels fets de l'Ajuntament d'Esparreguera ni del metge denunciat, tot i haver estat sol·licitada a les dues parts.


Casa / Vil·la de 357m² en venda a S'Agaró Centro\nCasa / Vil·la d'obra nova de 5 dormitoris en venda a S'Agaró Centro, Costa Brava\nVilla Corrons 16 és una vila moderna de luxe i d'obra nova en una de les zones residencials més prestigioses de la Costa Brava, S'Agaró, a uns metres de la platja de Sant Pol.\nAquesta impressionant casa d'obra nova es presenta a estrenar i se situa en un complex residencial prestigiós a S'Agaró, molt a prop de la mar i de tots els serveis. Es tracta d'un habitatge que es troba en una parcel·la totalment plana, perfecta per a gaudir de jardí amb piscina. Una opció ideal com a primera o segona residència, però molt interessant també com a inversió per a lloguer donada la seva fantàstica ubicació.\nL'habitatge es distribueix en dues plantes, oferint una bonica entrada, un espaiós saló-menjador amb finestrals que donen accés a l'exterior i omplen l'estada de llum natural, així com una moderna cuina totalment equipada amb electrodomèstics d'alta qualitat, armaris italians d'estil minimalista i taulells de porcelànic. Tot això crea un joc d'estil molt elegant. Disposa de cinc dormitoris dobles, tres d'ells en suite amb bany privat, a més d'un altre bany complet, un lavabo, i zona de bugaderia.\nExterior presumeix d'un fantàstic jardí amb piscina, perfecta per refrescar-se durant els mesos de calor. També es beneficia d'aparcament i garatge.\nL'habitatge està equipada amb aire condicionat, calefacció per aerotermia, i finestres de doble vidre. Tot això per garantir el seu confort en qualsevol època de l'any. També compta amb un sistema d'alarma i persianes automàtiques amb diverses posicions.\nSaló-menjador amb finestrals i sortida a jardí amb piscina\n3 dormitoris en suite amb bany propi\nLa casa es situa en una urbanització prestigiosa de S'Agaró, molt ben situada a pocs minuts de la platja de Sant Pol de S'Agaró i de la localitat de Platja d'Aro, que presumeix de tots els serveis necessaris per viure tot l' any, a més d'una gran oferta gastronòmica.\nCasa / Vil·la de 450m² en venda a S'Agaró Centro\nCasa / Vil·la de 349m² en venda a S'Agaró Centro\nCasa / Vil·la de 651m² en venda a S'Agaró Centro\nm2 edificats 651m²\nCasa / Vil·la de 255m² en venda a S'Agaró Centro


Joan Gaspart visita el Tribuna Marca al Wold Padel Tour - Radio Marca Barcelona\nInicio entrevistas Joan Gaspart visita el Tribuna Marca al Wold Padel Tour\nJoan Gaspart, visita al Tribuna Marca i hem pogut repassar l’actualitat del Futbol Club Barcelona amb Joan Gaspart. L’expresident del club s’ha mostrat optimista de cara a la nova etapa que enceta l’equip amb Ernesto Valverde al capdavant i només ha tingut elogis cap al tècnic que marxa. Negant-se a qualificar de fracàs la temporada passada, Gaspart ha aprofitat per desitjar sort a la Juventus de cara a la propera final de la Lliga de Campions tot i que, en cap moment, ha citat a l’equip italià.\nParlant del futur del club s’ha mostrat convençut que l’etapa del nou entrenador funcionarà i no ha tingut males paraules per cap dels membres, ni de la junta actual, ni de la secretaria tècnica. De fet quan ha estat preguntat per les qüestions socials que afecten el club, com ara l’acció de responsabilitat de la junta actual sobre l’anterior, ha alabat el mètode del president Bartomeu i les decisions que ha pres fins al moment. A més, ha fet un crit per tal que les dues persones implicades, el president Bartomeu i Joan Laporta, s’asseguin en una taula, parlin i tanquin qualsevol ferida en nom del bé del Barça.\nParlant en concret de la situació de l’expresident Sandro Rossell, engarjolat recentment, Gaspart l’ha valorat des de dos punts de vista ben diferenciats. D’una banda personalment, on Gaspart afirma que espera que la situació de Rossell se solucioni el més ràpid possible, ja que el també expresident i la seva família ho estan passant molt malament. De l’altra, ha dit que té un respecte absolut pel resultat del procés judicial en curs i que no pot opinar dels temes que desconeix.